Tom Cruise Rai Ulang Tahun Ke-60 Dengan Gambar Lagak Ngeri Dari Filem “Mission: Impossible – Dead Reckoning”
Bagi meraikan ulang tahun ke-60 Tom Cruise, pengarah Mission: Impossible – Dead Reckoning Part One, Christopher McQuarrie, telah kongsikan gambar belakang tabir yang cukup gila dari filem Dead Reckoning Part Two – yang kini sedang dalam penggambaran dan dijangka keluar pada Musim Panas 2024.  Mission: Impossible – Dead Reckoning Part One,  Foto tersebut memaparkan Tom Cruise tergantung di atas pesawat  – gambar yang sebelum ini pernah digoda semasa CinemaCon awal tahun ini, dan menjanjikan salah satu aksi Tom Cruise paling merbahaya setakat ini.  Tom Cruise kembali sebagai Ethan Hunt dalam filem akan datang, dan dia disertai Hayley Atwell, Rebecca Ferguson (Doctor Sleep), Simon Pegg (Ready Player One), Ving Rhames (Pulp Fiction), Vanessa Kirby (Hobbs & Shaw) dan Henry Czerny (Ready or Not), berserta pendatang baru, Shea Whigham (Joker), Pom Klementieff (Guardians of the Galaxy 2, Avengers: Infinity War) dan Esai Morales (La Bamba, Titans) yang menggantikan tempat Nicholas Hoult (Mad Max: Fury Road) untuk peranan penjahat utama.  Francais filem aksi ini sudah berusia 25 tahun dan mengandungi enam filem, bermula dengan kejayaan box office dua filem terawal. Setiap filem telah mendapat pujian para pengkritik dengan filem terbaru, “Fallout”, memperolehi rating paling tinggi di Rotten Tomatoes iaitu 97 peratus.  Mission: Impossible – Dead Reckoning Part One akan memulakan tayangan di pawagam pada 14 Julai 2023, dan finale francais, Mission: Impossible – Dead Reckoning Part Two, dijangka tayang pada 28 Jun 2024. Mission: Impossible – Dead Reckoning Part One  Mission: Impossible – Dead Reckoning Part Two, 